CELEX: 62011CN0414
Language: sl
Date: 2011-08-08 00:00:00
Title: Zadeva C-414/11: Predlog za sprejetje predhodne odločbe, ki ga je vložilo Polimeles Protodikeio Athinon (Grčija) 8. avgusta 2011 – Daiichi Sankyo Co. Ltd, Sanofi-Aventis Deutschland GmbH proti DEMO, Anonimos Biomixaniki kai Emporiki Etairia Farmakon

8.10.2011   
            
            
               SL
            
            
               Uradni list Evropske unije
            
            
               C 298/17
            
         Predlog za sprejetje predhodne odločbe, ki ga je vložilo Polimeles Protodikeio Athinon (Grčija) 8. avgusta 2011 – Daiichi Sankyo Co. Ltd, Sanofi-Aventis Deutschland GmbH proti DEMO, Anonimos Biomixaniki kai Emporiki Etairia Farmakon
   (Zadeva C-414/11)
   2011/C 298/30
   Jezik postopka: grščina
   
      Predložitveno sodišče
   
   Polimeles Protodikeio Athinon
   
      Stranke v postopku v glavni stvari
   
   
      Tožeči stranki: Daiichi Sankyo Co. Ltd, Sanofi-Aventis Deutschland GmbH
   
      Tožena stranka: DEMO, Anonimos Biomixaniki kai Emporiki Etairia Farmakon
   
      Vprašanja za predhodno odločanje
   
   
               1.
            
            
               Ali člen 27 Sporazuma TRIPs, ki opredeljuje okvir patentnega varstva, spada na področje, na katerem ostajajo primarno pristojne države članice, in če je odgovor pritrdilen, ali lahko države članice prosto izbirajo, ali bodo tej določbi priznale neposredni učinek, in ali sme nacionalno sodišče pod pogoji, določenimi v njegovem pravnem redu, neposredno uporabiti navedeno določbo?
            
         
               2.
            
            
               Ali so kemični in farmacevtski izdelki v skladu s členom 27 Sporazuma TRIPs predmet patenta, če so izpolnjeni pogoji za podelitev, in če je odgovor pritrdilen, kakšna je raven njihovega varstva?
            
         
               3.
            
            
               Ali v skladu s členoma 27 in 70 Sporazuma TRIPs patenti, za katere velja pridržek iz člena 167(2) Münchenske konvencije iz leta 1973 in so bili podeljeni pred 7. februarjem 1992, torej pred uveljavitvijo tega sporazuma, ter se nanašajo na izume farmacevtskih izdelkov, vendar je zaradi navedenega pridržka varovan le postopek njihove proizvodnje, uživajo varstvo, ki je na podlagi Sporazuma TRIPs določeno za vse patente, in če je odgovor pritrdilen, kakšen je obseg in predmet tega varstva; torej, ali so po uveljavitvi tega sporazuma varovani tudi sami farmacevtski izdelki oziroma ali varstvo še naprej velja le za postopek njihove proizvodnje ali pa je treba razlikovati še glede na vsebino prijave za podelitev, to pomeni glede na to, da iz opisa izuma in pravic povezanih s to prijavo izhaja namen, da se že od samega začetka pridobi varstvo izdelka, postopka izdelave ali obojega?